Държавен вестник, бр. 3, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  3
(2) Реализираните приходи във валута 
от второстепенните разпоредители с бю-
джет – задграничните представителства на 
Република България, могат да се използват 
за издръжка и трансфери в системата на Ми-
нистерството на външните работи в рамките 
на утвърдения му бюджет за 2016 г.
Чл. 33. (1) Одобрява допълнителни раз-
ходи в размер до 8000 хил. лв. по бюджета 
на Министерството на външните работи за 
сметка на разчетените приходи и разходи 
по централния бюджет от постъпления от 
действия на разпореждане и управление на 
имоти в чужбина, намалени със съответните 
разходи по реализацията на сделката, които 
са за сметка на продавача.
(2) Министърът на външните работи из-
вършва съответните промени по приходите и 
разходите, в т.ч. и по политики и програми, 
по бюджета на Министерството на външните 
работи на базата на фактически реализираните 
постъпления от действия на разпореждане и 
управление на имоти в чужбина над разчете-
ните по бюджета му по този показател, като 
уведомява министъра на финансите.
(3) Със сумата по ал. 1 се променят показа-
телите по чл. 10, ал. 3 от Закона за държавния 
бюджет на Република България за 2016 г.
Чл. 34. (1) Министърът на икономиката 
разпределя предвидените средства по бюджета 
му в размер 10 000 хил. лв. за изпълнението 
на програми за техническа ликвидация и 
консервация на обекти от миннодобивния 
отрасъл и за саниране на околната среда по 
търговски дружества от въгледобива, рудодо-
бива и уранодобива.
(2) Информацията за разпределените сред-
ства се публикува на интернет страницата на 
Министерството на икономиката.
Чл. 35. Предвидените в централния бюджет 
по приложение № 5 към чл. 49, ал. 2 от Закона 
за държавния бюджет на Република България 
за 2016 г. средства за финансиране на проекти 
за отстраняване на минали екологични щети 
се разходват за програми по изпълнителни 
споразумения или договори.
Чл. 36. Предвидените в централния бюджет 
средства за осигуряване обезщетяването на 
собствениците по § 9, ал. 1 от преходните 
разпоредби на Закона за устройство на те-
риторията се отпускат от Министерството 
на финансите по правоимащи инвеститори 
(общини, Министерството на вътрешните 
работи, жилищностроителни кооперации, 
изпълнявани изцяло или частично чрез въз-
лагане) и по обекти за частта, припадаща се 
от тези обекти за посочените граждани.
Чл. 37. (1) Средствата от резерва за пре-
дотвратяване, овладяване и преодоляване на 
последиците от бедствия по чл. 1, ал. 2, раз-
дел ІІ, т. 5.1 от Закона за държавния бюджет 
на Република България за 2016 г. се разходват 
въз основа на акт на Министерския съвет по 
предложение на Междуведомствената коми-
сия за възстановяване и подпомагане към 
Министерския съвет.
(2) Неусвоените средства от приключе-
ни обекти, отпуснати на министерствата и 
ведомствата от резерва за предотвратяване, 
овладяване и преодоляване на последиците от 
бедствия, се превеждат по бюджета на съот-
ветния първостепенен разпоредител с бюджет 
до 15-о число на месеца, следващ месеца на 
завършване и разплащане на обектите. За тези 
суми се извършват промени по бюджетите им 
и по централния бюджет за възстановяване 
в резерва за предотвратяване, овладяване и 
преодоляване на последиците от бедствия.
(3) Подлежащите на възстановяване сред-
ства от общините от обекти, които са приклю-
чени, включително от предходни години, се 
превеждат като трансфер по отделно открита 
банкова сметка на централния бюджет на име-
то на Главна дирекция „Пожарна безопасност 
и защита на населението“ на Министерството 
на вътрешните работи в Българската народна 
банка до 15-о число на месеца, следващ месе-
ца на завършване и разплащане на обектите, 
за които са предназначени. Операциите и 
наличностите по тази сметка се отразяват в 
отчетността на централния бюджет и не се 
включват в бюджета на Министерството на 
вътрешните работи. Възстановените суми се 
отчитат по централния бюджет и по бюджетите 
на общините като възстановени трансфери.
(4) Въз основа на предложение от министъра 
на вътрешните работи с размера на постъпи-
лите по сметката по ал. 3 суми министърът на 
финансите извършва промени по централния 
бюджет за възстановяването им в резерва за 
непредвидени и/или неотложни разходи в 
частта му за предотвратяване, овладяване и 
преодоляване на последиците от бедствия и 
увеличение на постъпленията от възстанове-
ни трансфери. Тези промени се отразяват в 
централния бюджет като общи суми, без да 
се разпределят по общини.
(5) Възстановените средства по ал. 2 и 4 
могат да се преразпределят по реда на ал. 1.
(6) Наличните към 31 декември 2016 г. 
по сметки на общините неусвоени средства, 
отпуснати им по реда на ал. 1 и 5, се раз-
ходват през 2017 г. за обектите, за които са 
предоставени.
(7) Алинеи 1, 2 и 5 се прилагат и за разпоре-
дителите с бюджет, които прилагат системата 
на делегираните бюджети.
Чл. 38. Средствата от общия бюджет на 
Европейския съюз за възстановяване на раз-
ходите за делегати на Република България при 
участие в заседания на работните формати 
на Съвета на Европейския съюз постъпват 
по отделно открита сметка на централния 
бюджет в Българската народна банка и се 
отчитат като намаление на разходите на 
централния бюджет.